Marijan Grakalić (1931–1997)
<s>Marijan Grakalić (Zagreb, 30. kolovoza 1931. – Samobor, 21. travnja 1997.), jugoslavenski publicist i pjesnik.</s>

<s>Biografija 
Rođen je 30. kolovoza 1931. u Zagrebu u obitelji istarskih emigranata koja je dolaskom talijanskih fašističkih vlasti iselila iz Premanture.</s><s>Gimnaziju je završio 1953. u Zagrebu.</s><s>U novinarskoj karijeri bio je glavni i odgovorni urednik Samoborskih novina (1955) i Požeškog lista (1956–57), dopisnik Glasa Slavonije u Osijeku iz Požege (1958–61), Radio-Zagreba iz Požege (1958–61) i Pule (1961–67), urednik u Vjesniku (1968–71) i sindikalnom izdavačkom poduzeću »Radničke novine« u Zagrebu (1977–88).</s><s>S grupom entuzijasta pokrenuo je časopis Istarski mozaik, u izdanju Pododbora Matice hrvatske u Puli, i bio njegov prvi glavni i odgovorni urednik (1963–66).</s><s>Uredio je više od stotinu knjiga i zbornika, napose istarskih autora (Brioni Š. Mlakara, 1966; Žminjski libar Z. Črnje, s D. Brozovićem, 1966; Nobel i nobelovci S. Ivezića, 1965).</s><s>Surađivao u listovima i periodicima Nedjelja, Glas Istre, Vjesnik Povijesnog arhiva u Rijeci, Vjesnik, Iseljenički kalendar, Hrvatski iseljenički zbornik, Zagrebački Gradec i dr., baveći se ponajviše temama iz oblasti heraldike i veksilologije.</s><s>Načinio je doprinose o grbu Istre i grbovima istarskih gradova, heraldičaru Carlu Baxi i općenito o hrvatskoj heraldici, što je prikazao u knjizi Hrvatski grb: grbovi hrvatskih zemalja (1990).</s><s>Pisao je biografske crtice o Toni Perušku, Anti Dukiću, A. G. Matošu, prikaze o Brionima i dr. U vlastitoj nakladi objavio je zbirke Lirika nad Samoborom (1955) i Miris moga kraja (1956).</s><s>Zastupljen je u antologijama Mirjane Strčić (1989), Dušana Karpatskoga, u češ. prepjevu (2001) te u Antologiji samoborskog pjesništva (2003).</s><s>S M. Osmakom sastavio je antologiju hrvatskih pjesama o moru Mare nostrum (Zagreb 1971).</s>

<s>Djela 
 Lirika nad Samoborom.</s><s>Samobor 1955.</s><s>Samobor.</s><s>Samobor 1955.</s><s>Miris moga kraja.</s><s>Samobor 1956.</s><s>Jasenovac.</s><s>Osijek 1958.</s><s>Požeška kotlina.</s><s>Slavonska Požega 1958.</s><s>Hrvatski naivni umjetnici i likovni samorastniki.</s><s>Samobor 1967, Poreč 1969.</s><s>Hrvatski grb.</s><s>Grbovi hrvatskih zemalja.</s><s>Zagreb 1990.</s>

<s>Literatura 
 Strčić, P. »GRAKALIĆ, Marijan.« Hrvatski biografski leksikon.</s><s>Leksikografski zavod Miroslav Krleža.</s><s>Zagreb.</s><s>2002.</s><s>Biletić, B. D. »Grakalić, Marijan.« Istarska enciklopedija.</s><s>Leksikografski zavod Miroslav Krleža.</s><s>Zagreb.</s><s>2005.</s>

<s>Jugoslavenski publicisti
Jugoslavenski pjesnici
Biografije, Samobor</s>

